CELEX: C2005/106/27
Language: fi
Date: 2005-04-30 00:00:00
Title: Asia C-39/05 P: Ruotsin kuningaskunnan 2.2.2005 tekemä valitus Euroopan yhteisöjen ensimmäisen oikeusasteen tuomioistuimen viidennen jaoston asiassa T-84/03, Maurizio Turco, jota tukevat Suomen tasavalta, Tanskan kuningaskunta ja Ruotsin kuningaskunta, vastaan Euroopan unionin neuvosto, jota tukevat Ison-Britannian ja Pohjois-Irlannin yhdistynyt kuningaskunta sekä Euroopan yhteisöjen komissio, 23.11.2004 antamasta tuomiosta

30.4.2005   
            
            
               FI
            
            
               Euroopan unionin virallinen lehti
            
            
               C 106/13
            
         Ruotsin kuningaskunnan 2.2.2005 tekemä valitus Euroopan yhteisöjen ensimmäisen oikeusasteen tuomioistuimen viidennen jaoston asiassa T-84/03, Maurizio Turco, jota tukevat Suomen tasavalta, Tanskan kuningaskunta ja Ruotsin kuningaskunta, vastaan Euroopan unionin neuvosto, jota tukevat Ison-Britannian ja Pohjois-Irlannin yhdistynyt kuningaskunta sekä Euroopan yhteisöjen komissio, 23.11.2004 antamasta tuomiosta
   (Asia C-39/05 P)
   (2005/C 106/27)
   Oikeudenkäyntikieli: englanti
   Ruotsin kuningaskunta on valittanut 2.2.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen viidennen jaoston asiassa T-84/03, Maurizio Turco, jota tukevat Suomen tasavalta, Tanskan kuningaskunta ja Ruotsin kuningaskunta, vastaan Euroopan unionin neuvosto, jota tukevat Ison-Britannian ja Pohjois-Irlannin yhdistynyt kuningaskunta sekä Euroopan yhteisöjen komissio, 23.11.2004 antamasta tuomiosta. (1) Valittajan asiamiehenä on K. Wistrand.
   Valittaja vaatii, että yhteisöjen tuomioistuin
   
               1.
            
            
               kumoaa ensimmäisen oikeusasteen tuomioistuimen asiassa T-84/03, Maurizio Turco vastaan Euroopan unionin neuvosto, 23.11.2004 antaman tuomion tuomiolauselman 1 kohdan
            
         
               2.
            
            
               kumoaa 19.12.2002 tehdyn neuvoston päätöksen sikäli kuin se koskee oikeutta tutustua neuvoston oikeudellisen yksikön antamaan oikeudelliseen lausuntoon ja
            
         
               3.
            
            
               velvoittaa neuvoston korvaamaan Ruotsin kuningaskunnalle yhteisöjen tuomioistuimessa aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Ruotsin hallitus väittää, että ensimmäisen oikeusasteen tuomioistuin toimi yhteisön oikeuden vastaisesti valituksenalaisessa tuomiossa.
   Ensimmäisen oikeusasteen tuomioistuin huomautti yhtäältä, että toimielinten tehtävänä on arvioida kussakin yksittäistapauksessa, kuuluvatko asiakirjat, joihin tutustumista pyydetään, Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001 (2) (jäljempänä ”avoimuusasetus”) vahvistettujen poikkeusten soveltamisalaan.
   Ensimmäisen oikeusasteen tuomioistuin hyväksyi toisaalta neuvoston väitteen siitä, että lainsäädäntöasioissa annettujen oikeudellisten lausuntojen luottamuksellisuuteen on yleinen tarve. Tämä perustuu ensinnäkin siihen, että tämäntyyppisten asiakirjojen tutustuttavaksi antaminen voisi herättää epäilyjä kyseessä olevan lainsäädännön laillisuudesta, ja toiseksi siihen, että neuvoston oikeudellisen yksikön lausuntojen riippumattomuuden säilyttäminen saattaa olla suojelemisen arvoinen etu. Ensimmäisen oikeusasteen tuomioistuin katsoi tällä perusteella, että neuvosto ei ollut tehnyt arviointivirhettä evätessään oikeuden tutustua kyseiseen oikeudelliseen lausuntoon avoimuusasetuksen 4 artiklan 2 kohdan toisessa luetelmakohdassa olevan poikkeuksen perusteella.
   Ruotsin hallituksen mukaan tämä päätelmä on ristiriidassa sen velvoitteen kanssa, jonka mukaan asiakirjojen tutustuttavaksi antamista on arvioitava kyseessä olevan asiakirjan sisällön valossa. Ensimmäisen oikeusasteen tuomioistuimen kyseinen päätelmä on näin ollen Ruotsin hallituksen mukaan yhteisön oikeuden vastainen.
   
      (1)  EUVL C 112, 10.5.2003, s. 38.
   
      (2)  EYVL L 145, 31.5.2001, s. 43.